b'\n_START_ARTICLE_\nArbitra\xc5\xbea\n_START_PARAGRAPH_\nArbitra\xc5\xbea je pravni postopek re\xc5\xa1evanja sporov izven sodi\xc5\xa1\xc4\x8da, pri \xc4\x8demer udele\xc5\xbeenci prepustijo odlo\xc4\x8danje dolo\xc4\x8deni osebi ali osebam \xe2\x80\x93 t. i. arbitrom oz. arbitra\xc5\xbenem tribunalu in se vnaprej zave\xc5\xbeejo, da bodo spo\xc5\xa1tovali dose\xc5\xbeeno odlo\xc4\x8ditev (najpogosteje v obliki arbitra\xc5\xbene klavzule v pogodbi ali v obliki arbitra\xc5\xbenega sporazuma). Arbitre dolo\xc4\x8dijo sporazumno udele\xc5\xbeenci sami. Postopek se najpogosteje uporablja za re\xc5\xa1evanje trgovinskih sporov, posebej pri mednarodnih transakcijah._NEWLINE_Stranki se lahko dogovorita, da bosta re\xc5\xa1ili svoj spor s pomo\xc4\x8djo ad hoc arbitra\xc5\xbee, ali pa tako, da re\xc5\xa1evanje svojega spora zaupata institucionalni arbitra\xc5\xbei, kakr\xc5\xa1no nudijo dolo\xc4\x8dene ustanove. V redkih primerih je lahko arbitra\xc5\xbea tudi nezavezujo\xc4\x8da. Na splo\xc5\xa1no pa je postopek manj formalen od postopka pred sodi\xc5\xa1\xc4\x8dem in ni strogo vezan na pravna dolo\xc4\x8dila, udele\xc5\xbeenci se lahko denimo odlo\xc4\x8dijo, da bodo arbitri upo\xc5\xa1tevali tudi na\xc4\x8delo pravi\xc4\x8dnosti (ex aequo et bono)._NEWLINE_Podoben postopek je mediacija, vendar gre pri tej za pogajanje med udele\xc5\xbeenci o re\xc5\xa1itvi spora ob pomo\xc4\x8di tretjega in je navadno nezavezujo\xc4\x8da.'